מגדל המשולש

מגדל המשולש (בצרפתית: Tour Triangle), הידוע גם בשם "פרויקט המשולש", הוא גורד שחקים שייבנה באתר מרכז התערוכות והכנסים פּארק דֶז אֶקסְפּוֹזיסְיוֹן דל לה פורט דה ורסאי (Parc des Expositions de la Porte de Versailles) בפריז, צרפת. הוא תוכנן על ידי משרד האדריכלים השווייצרי הרצוג ודה מרון כפירמידת זכוכית בגובה  עם בסיס טרפז, רחב מצד אחד וצר מצד אחר. זה יהיה הבניין הגבוה הראשון שייבנה במרכז פריז מאז מגדל מונפרנאס ב־1973.Paris row after Triangle skyscraper rejected, 17 November 2014 השלמת הבנייה מתוכננת לשנת 2026.

 תיאור 
מגדל המשולש יהיה מבנה בצורת משולש שגובהו 180 מטר. משרד האדריכלים השווייצרי הרצוג ודה מרון, שתכנן בעבר את האצטדיון האולימפי 'קן הציפור' בבייג'ינג, נבחר לתכנן את הפרויקט.Triangle project, Herzogdemeuron.com

באפריל 2011, חברת VIPARIS, בעלת הפרויקט, קיבלה אור ירוק לפרויקט.Bridgette Meinhold, Herzog & de Meuron's Towering Triangular Skyscraper Receives Green Light for Construction in Paris, Inhabitat, 4 September 2011 אתר המגדל ממוקם ליד פורט דה ורסאי ב"פארק התערוכות" (דרום מערב לפריז).

התוכניות לבניית המגדל נדחו תחילה על ידי חברי מועצת העיר פריז ב־17 בנובמבר 2014. הפרויקט אושר בהצבעה שנייה על ידי מועצת העיר פריז ב-30 ביוני 2015.

המחלוקת סביב המגדל
בדומה לביקורת שהוטחה כלפי מגדל מונפרנאס, בשל העובדה שמידותיו הגדולות וצורתו אינן משתלבות במרקם העירוני ההיסטורי של פריז, כך גם בפרויקט מגדל המשולש מוטחות טענות דומות.

הפרויקט בן 42 הקומות אמור להיות גורד השחקים הראשון שנבנה בפריז מזה כ-40 שנה, מאז בנייתו של מגדל מונפרנאס, שכאמור עדיין מעורר איבה בקרב הפריזאים.

 אדריכלות 
במגדל המשולש שגובהו יהיה 42 קומות, יועסקו כ־5,000 עובדים. המגדל יכלול משרדים, חנויות בגובה הרחוב, מרפסת תצפית פנורמית ומסעדה פנורמית בקומה העליונה.Joseph Ayoub, Tour Triangle, Whitezine, 7 June 2012

 קיימות ואיכות הסביבה 
Tour Triangle אמור להיות גורד שחקים בר קיימא: הוא תוכנן כדי להשיג ביצועים אנרגטיים גבוהים ולהגיע לאישורי HQE ו-BREEAM. המבנה יתוכנן לכניסת אור טבעי, וייצור רבע מה-CO2 של בניין סטנדרטי בגודלו.

 ראו גם 

מגדל אייפל
מגדל מונפרנאס

קישורים חיצוניים


הערות שוליים

קטגוריה:פריז: מבנים
קטגוריה:צרפת: גורדי שחקים
קטגוריה:פירמידות
קטגוריה:צרפת: מגדלים
קטגוריה:2026 בצרפת
קטגוריה:הרובע החמישה-עשר של פריז